અત્રે યાદ રહે કે, ૧૯૮૯માં લોકસભાની દાદરાનગર હવેલી બેઠક ઉપરથી અપક્ષ તરીકે સંસદની સીડી ચડનાર મોહન ડેલકરે ૧૯૯૦માં તત્કાલિન પ્રશાસને દમણથી દીવ અને દીવથી દમણ વચ્ચે કેટલાક લોઅર ડીવીઝન કલાર્ક (એલડીસી)ની બદલી કિન્નાખોરીથી કરી હતી તેની સામે શ્રી મોહન ડેલકરે સંસદમાં આ મુદ્દાને ખુબ જ આક્રમકતાથી ઉઠાવતાં તત્કાલિન કેન્દ્રીય ગૃહ રાજયમંત્રી શ્રી સુબોધ કાન્ત સહાયને દરમિયાનગીરી કરવાની ફરજ પડી હતી અને વિવાદાસ્પદ બદલીનો આદેશ રદ્‌ કરાવવા સફળ રહ્યા હતા અને તે સમયે દમણ અને દીવ વચ્ચે ગૃપ-સી અને ગૃપ-ડીના કર્મચારીઓની બદલી ઉપર કાયમી રોક લગાવવાનો નીતિગત ફેંસલો લેવાની ફરજ પણ તત્કાલિન પ્રશાસનને પડી હતી.